b'\n_START_ARTICLE_\nJuan Direction\n_START_SECTION_\nSaligan\n_START_PARAGRAPH_\nItinatampok sa Juan Direction ang mga limang kalalakihang may dalawang lahi na nakikipag-sapalaran at tumutuklas sa Pilipinas. Ang pangalang "Juan Direction" ay isang bansag na hango sa mga salita ng Britanikong bandang One Direction. Salungat sa pananaw sa 1D, and JD ay hindi nagtatanghal sa pamamagitan ng pag-awit, sa halip ay itinataguyod pagkakilanlan ng Pilipinas. Ang tunay na ibig sabihin ng Juan Direction ay "ang Pilipinong paraan", sapagka\'t pangkaraniwang pangalan ang "Juan" sa Pilipinas, na siyang kumakatawan sa mga Pilipino sa kabuuan, at Direction dahil kahit na sila ay mga banyaga (na lumaki sa iba\'t ibang bansa gaya ng Inglatera, Irlanda at Kanada) ay pinili nilang yakapin ang kulturang Pilipino. Ang umiral na pamagat para sa palabas habang binubuo pa ito ay "Half Filipinos" (kalahating Pilipino).'